Îdareyê Xoser ê Vakur û Rojhelatê Sûrîye qirkerdişê sivîlan o ke dewleta tirke Til Rifatî de kerd şermezar kerd. Beyanatî de ame vatene ke şaro ke Efrînî ra koçê Şehba kerd  reyna bi hedefê qirkerdişê dewleta tirke û no qirkerdiş dewamê sucê şerî yê dewleta tirke yê ke Vakur û Rojhelatê Sûrîye de kena.
Beyanatî de nê çîyî ameyî vatene: "Qirkerdişê barbarî yê Tirkîya yo ke domanî kerdî hedef pakîyêka etnîke û sucê şerî yo. Ma sey Îdareyê Xoser ê Vakur û Rojhelatê Sûrîye nê qirkerdişî şermezar kenê. Berpirsîyara nê qirkerdişî dewleta tirke ya. Ma venga DYA, Rûsya, NY û dezgehanê mîyanneteweyan danê ke seba ke nê qirkerdişî reyna nêrê kerdene têbigêrê."
